Publication: Magyar Közlöny
Issue: MK-2000-133 (Year: 2000, Number: 133)
Era: 1990-2004
Section: a 20/1997. (II. 13.) Korm. rendelethez]
Paragraph Index: 131

c) A 170. közös igazgatású közoktatási intézmény kódot abban az esetben lehet alkalmazni, ha a közoktatási intézmény különböző közoktatási feladatokat lát el oly módon, hogy az egyes feladatokra szakmai tekintetben önálló intézményegységek jönnek létre. A közös igazgatású közoktatási intézmény elláthat kizárólagosan iskolai feladatokat is. Ebben az esetben külön-külön nevelőtestületek látják el az iskolai tevékenységet. Így például közös igazgatású közoktatási intézményként működik az az iskola, amelyikben az általános iskolai feladatok ellátására és a gimnáziumi feladatok ellátására egymástól elkülönült nevelőtestületek jöttek létre. A közös igazgatású közoktatási intézményben kizárólagosan közoktatási feladatok láthatók el. A közös igazgatású közoktatási intézmény bármilyen közoktatási feladatok ellátásához megszervezhető a legkülönfélébb összetételben. Abban az esetben, ha a közös igazgatású közoktatási intézményben egységes vagy összetett iskola működik, e tényt nem kell külön megjelölni. Hasonló módon nincs szükség annak külön jelölésére, ha a közoktatási intézményben egységes pedagógiai szakszolgálatot ellátó intézményegység tevékenykedik. A közös igazgatású közoktatási intézményben minden ellátott feladatra külön-külön adatlapot kell kitölteni. Külön adatlapot kell kitölteni azokra a feladatokra is, amelyeket az egységes vagy összetett iskola, illetőleg az egységes pedagógiai szakszolgálatot ellátó intézményegység lát el. 2000/133. szám

Source: https://magyarkozlony.hu/hivatalos-lapok/38f7c078af9081f050d7956a54ed66f91e5cae7b/dokumentumok/af867356a1e9d2d87824220d89a0b11d42c27bef/letoltes